
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 18 Stpn-52/2016


U   I M E    R E P U B L I K E    H R V A T S K E

R J E Š E N J E


Trgovački sud u Splitu, Stalna služba u Dubrovniku, po sucu tog suda Katarini Franković, kao sucu pojedincu, povodom povodom prijedloga za sklapanje predstečajne nagodbe dužnika: MILLE d.o.o. za turizam i graditeljstvo, OIB: 79611905885, Lastovo, Put Jurjeve bb, zastupano po zakonskom zastupniku Milivoju Dobrić, nakon ročišta radi sklapanja predstečajne nagodbe održanog dana 11. srpnja 2016. godine uz sudjelovanje dužnika, te vjerovnika Milivoj Dobrić iz Lastova (god.rođ. 1952), Milivoj Dobrić iz Lastova (god.rođ. 1973), MILLE d.o.o. Split zastupan po Milivoj Dobrić, istog dana  


r i j e š i o    j e

Odobrava se predstečajna nagodba dužnika povodom prijedloga za sklapanje predstečajne nagodbe dužnika: MILLE d.o.o. za turizam i graditeljstvo, OIB: 79611905885, Lastovo, Put Jurjeve bb, potpisana na ročištu radi sklapanja predstečajne nagodbe održanom pred ovim sudom 11. srpnja 2016. godine.


Obrazloženje

	Predlagatelj MILLE d.o.o. za turizam i graditeljstvo, OIB: 79611905885, Lastovo, Put Jurjeve bb, dostavilo je ovom sudu 06. lipnja 2016. godine prijedlog za sklapanje predstečajne nagodbe. Fina je 10. lipnja 2016.g. dostavila dokumentaciju za dužnika iz postupka pred tim tijelom

	Ovršnim rješenjem FINA Regionalni centar Zagreb, Klasa: UP-I/110/07/15-01/9006, Ur.br.: 04-06-16-9006-49 od 02. svibnja 2016. godine (list spisa 218-223) utvrđeno je da su za izmijenjeni plan financijskog restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te je utvrđeno da je postupak proveden u skladu s odredbama Zakona o financijskom poslovanju i predstečajnoj nagodbi.

	Na ročište za sklapanje predstečajne nagodbe pristupili su dužnik i vjerovnici čije tražbina prema rješenju (list spisa 123-127) s tablicom utvrđenih tražbina (list spisa 128-130) čine potrebnu većinu iz čl. 63. Zakona o financijskom poslovanju i predstečajnoj nagodbi (NN 108/12, 81/13, 112/13, dalje u tekstu ZFPPSN), koji se obzirom na vrijeme kada je (list spisa 19) predmetni postupak pokrenut (31.08.2015.g.) primjenjuje, te je na ročištu dao svoj pristanak na sklapanje predstečajne nagodbe. Sukladno čl. 66. st. 9. ZFPPN sud će odobriti sklapanje predstečajne nagodbe ako na ročištu za sklapanje predstečajne nagodbe svoj pristanak daju dužnik i vjerovnici čije tražbine čine potrebnu većinu iz čl. 63. ZFPPN i ako je sadržaj predložene nagodbe u skladu s općim pravilima o sudskoj nagodbi i u bitnim sastojcima odgovarajući prihvaćenom planu financijskog i operativnog restrukturiranja dužnika, a predstečajna nagodba je sklopljena kada je potpišu dužnik i vjerovnici čije tražbine čine potrebnu većinu iz čl. 63. ZFPPN. 

Budući su na ročištu za sklapanje predstečajne nagodbe predloženu predstečajnu nagodbu pred sudom potpisali dužnik i vjerovnici čija tražbina čini potrebnu većinu iz članka 63. ZFPPSN, a sud nije našao da predložena predstečajna nagodba u bitnome odstupa od prihvaćenog izmijenjenog plana financijskog i operativnog restrukturiranja dužnika, ispunjenje su pretpostavke da se  odobri sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

	Zbog navedenog, na temelju spomenutih propisa, odlučeno je kao u izreci.
	 
U Dubrovniku, 11. srpnja 2016. godine

									Sudac: 

									Katarina Franković




POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a:
- predlagatelju (dužniku),
- oglasna ploča,
- FINA RC Zagreb, prije pravomoćnosti, uz primjerak potpisane predstečajne nagodbe, te nakon pravomoćnosti,
- sudski registar, nakon pravomoćnosti.

